b'\n_START_ARTICLE_\nKazenski prostor\n_START_PARAGRAPH_\nKazenski prostor ali \xc5\xa1estnajstmetrski prostor (pogovorno \xc5\xa1estnajsterec) je del nogometnega igri\xc5\xa1\xc4\x8da. Prostor je pravokotne oblike in se razprostira 16,5 metra od obeh vratnic proti sredini igri\xc5\xa1\xc4\x8da ter 16,5 metra proti stranskemu robu igri\xc5\xa1\xc4\x8da. Znotraj kazenskega prostora je na sredini vrat na oddaljenosti 11 metrov ozna\xc4\x8dena pika, od koder se strelja enajstmetrovke. 9,15 metra od enajstmetrske pike je na obodu kazenskega prostora zarisan polkro\xc5\xbeen prostor, ki pa ni del kazenskega prostora in je namenjen le za izvajanje kazenskega strela._NEWLINE_Do leta 1901 se je kazenski prostor raztezal do roba igri\xc5\xa1\xc4\x8da.'